kardosdrur/scandi-wiki huggingface dataset:
Jernbanegade

Jernbanegade har flere betydninger:

 Jernbanegade (Arden) – en gade i Arden
 Jernbanegade (Esbjerg) – en gade i Esbjerg
 Jernbanegade (Fredericia) - en gade i Fredericia
 Jernbanegade (Frederikshavn) – en gade i Frederikshavn
 Jernbanegade (Hadsund) – en gade i Hadsund
 Jernbanegade (Hinnerup) – en gade i Hinnerup
 Jernbanegade (Hirtshals) – en gade i Hirtshals
 Jernbanegade (Hobro) – en gade i Hobro
 Jernbanegade (Kolding) – en gade i Kolding
 Jernbanegade (København) – en gade i København
 Jernbanegade (Løgstør) – en gade i Løgstør
 Jernbanegade (Nakskov) – en gade i Nakskov
 Jernbanegade (Odense) – en gade i Odense
 Jernbanegade (Padborg) – en gade i Padborg
 Jernbanegade (Randers) – en gade i Randers
 Jernbanegade (Roskilde) – en gade i Roskilde
 Jernbanegade (Støvring) – en gade i Støvring
 Jernbanegade (Sønderborg) – en gade i Sønderborg
 Jernbanegade (Viborg) – en gade i Viborg
 Jernbanegade (Aabenraa) – en gade i Aabenraa
 Jernbanegade (Aars) – en gade i Aars
Kvalifikation til VM i fodbold 2014, AFC

Kvalifikation til VM i fodbold 2014, AFC omfatter kvalifikationen af hold fra AFC til VM i fodbold 2014 i Brasillien. Der blev der spillet om fire pladser direkte i slutrunden samt én ekstra mulighed i form af en interkontinental playoff-match mod vinderen af Sydamerikas kvalifikationsturnering.

Seedning 
43 af 46 AFC 's medlemslande deltager i kvalifikationsturneringen, der forløber over fire runder. Seedningen baserer sig på Fifas verdensrangliste fra marts 2011.

{|
!Indtræder i tredje runde  (Ranked 1st to 5th)
!Indtræder i anden runde  (Ranked 6th to 27th)
!Indtræder i første runde  (Ranked 28th to 43rd)
|- valign=top
|
 
 
 
 
 
|
  
 
 
 
 
 
 
 
 
 
 
 
 
 
 
 
 
 
 
 
 
 
|
  
 
  
  
 
 
  
  
 
 
 
 
 
  
  
  
|}

Note
  blev suspenderet af FIFA fra September 2009 til maj 2011. Ophævelsen kom forsent til at Brunei kunne deltage i kvalifikationen til 2014 FIFA World Cup.
  og  deltager ikke i 2014 FIFA World Cup.

Første runde 

Holdene var seeded i to Pots. Pot 1 indholdte hold rangerede fra 28–35 og Pot 2 hold som var rangeret fra 36–43.

Seedning

Kampe 
Den første kamp blev afviklet den 29 juni 2011 og den anden kamp 2-3. juli 2011.

|}

Referencer 

AFC
Ivar Moltke

Ivar Christian Eiler greve Moltke (15. marts 1904 i Karise – 10. maj 1957 på Rigshospitalet) var en dansk godsejer og diplomat.

Han var søn af kammerherre, forstkandidat Aage greve Moltke og Elisabeth Thyra født komtesse Danneskiold-Samsøe, blev 1922 student fra Hass' Skole (Stenhus ved Holbæk), 1928 cand. polit. og samme år konstitueret sekretær i Udenrigsministeriet. 1930 blev Moltke sekretær, 1932 konsulatssekretær (vicekonsul) i Sydney, 1936 atter sekretær i ministeriet, 1937 chargé d'affaires i Moskva og senere samme år legationssekretær, 1938 atter sekretær i ministeriet, fra 1941 midlertidig fuldmægtig. 4. september – 4. oktober 1943 var han fungerende legationssekretær i Vichy og blev 1. oktober samme år legationssekretær i Bern. 1946 blev Ivar Moltke fuldmægtig i Udenrigsministeriet, samme år legationssekretær (legationsråd) i Haag, 1950 atter fuldmægtig i ministeriet, 1951 midlertidig kontorchef, 1952 virkelig kontorchef, men tog afsked fra statstjenesten samme år.

Han blev 26. september 1947 Ridder af Dannebrogordenen og 13. november 1952 Ridder af 1. grad. Han bar en række udenlandske ordener. 1954 blev han, der siden 1945 havde ejet Lystrup og Jomfruens Egede, hofjægermester.

Han ægtede 9. august 1938 Barbara Mary Norman Holmes (16. januar 1911 i Bathurst, Australien – ?), datter af godsejer Norman Holmes og Mary Smith.

Kilder 
 Kraks Blå Bog 1949
 Danske Jurister 1736-1936.

Personer i Kraks Blå Bog (afdøde)
Ivar
Diplomater fra Danmark
Riddere af 1. grad af Dannebrog
Godsejere fra Danmark
Grever fra Danmark
Danskere i 1900-tallet
Hofjægermestre fra Danmark
Økonomer fra Danmark
Odo Reuter

Odo Morannal Reuter (28. april 1850 i Turku – 2. september 1913 sammesteds) var en finsk zoolog, bror til Enzio Reuter.

Liv og karriere 
Han blev student i 1867, magister i 1873, dr. phil. og docent i 1877 og var i årene 1882—1910 professor ved universitetet i Helsingfors. Han var en af Finlands mest berømte zoologer og har ved sin rige litterære produktion på sit specielle område, entomologien, vundet sig et navn langt ud over landets grænser.

Forfatterskab 
Den gruppe, han med særlig forkærlighed gav sig af med, er tægerne, og flere af hans skrifter derom, fx "Hemiptera gymnocerata Europæ" (1878—96), "Monographia Anthocoridarum" (1885) og "Ad cognitionem Capsinarum" (1891—95), må betegnes som grundlæggende. Også af andre grupper har han imidlertid givet gode bearbejdelser, således "Corrodentia Fennica" (1893), "Neuroptera Fennica" (1895) og "Thysanoptera Fennica" (1899). I alle disse arbejder fremtræder han kun som beskrivende zoolog af den ældre skole. Først i nogle senere arbejder: "Hemipterologische Spekulationen" (1905) og "Phylogenie und Systematik der Minden" (1910) behandlede han sit emne fra afstamningslærens synspunkt.

Som populærvidenskabelig skribent har han endvidere udført et fortjenstfuldt arbejde, idet hans bøger "De lägre djurens själslif" (1886) og "Insekternas lefnadsvanor og instinkter" (1910) var meget læseværdige.

Endelig er han på det skønlitterære område blandt andet skrevet 3 bind digte.

Eksterne henvisninger 
 
 

Zoologer fra Finland
Ansatte ved Helsinki Universitet
Salmonsens
Richard Henry Dana den ældre

Richard Henry Dana (15. november 1787 i Cambridge, Massachusetts – 2. februar 1879 sammesteds) var en amerikansk journalist, forfatter og kritiker, søn af Francis Dana og far til Richard Henry Dana den yngre.

Dana studerede ved Harvard og var senere sagfører i Boston. Sammen med Channing udgav han North American Review, der ved at hjælpe til at bryde den puritanske ortodoksis magt bidrog en del til større åndeligt frisyn.

Han var en stor beundrer af Wordsworth og Coleridge, og hans betydeligste digt The Buccaneer (1827) er inspireret af Coleridges The Ancient Mariner. 1839-40 holdt han en række forelæsninger over Shakespeare.

Kilder 

 

Journalister fra USA
Amerikanere i 1800-tallet
Salmonsens
Richard Henry Dana den yngre

Richard Henry Dana (1. august 1815 i Cambridge, Massachusetts – 6. januar 1882 i Rom) var en amerikansk politiker og forfatter, søn af Richard Henry Dana den ældre.

Dana studerede ligesom faderen ved Harvard og blev senere sagfører med søret som specialitet. Som ung for han et par år til søs, og hans erfaringer her udnyttede han i sin kendte Two Years before the Mast (1840).

Kilder 

 

Advokater fra USA
Selvbiografer fra USA
Amerikanere i 1800-tallet
Salmonsens
Faglitterære forfattere fra USA
Rejsebogsforfattere fra USA
Aktivister fra USA
Stævnror

Et stævnror er et ror monteret direkte på agterstævnen af et skib. Dette skal ses i modsætning til sideroret som er monteret på skibets side.

Skibsterminologi ⋅
Joachim Moltke (hofmarskal)

Joachim Ludvig greve Moltke (10. februar 1857 i Tureby – 29. december 1943 i Damsholte) var en dansk hofmarskal.

Biografi 
Han var søn af udenrigsminister, kammerherre Frederik lensgreve Moltke og Caroline von der Maase. Moltke blev 1874 student fra Herlufsholm, 1880 cand. jur., 1881 volontør i Indenrigsministeriet, 1883 sekondløjtnant ved Den Kongelige Livgarde, 1888 løjtnant ved Københavns Væbnings fodfolk, men fik 1893 afsked fra Hæren. 27. april – 22. juli 1883 var Moltke attacheret ved kejserkroningen i Moskva, 5. april 1884- 28. september 1886 temporær attaché ved gesandtskabet i London, 1887 assistent i Indenrigsministeriet, 8. december 1889 (fra 1. januar 1890) hofchef hos kronprins Frederik (VIII) og 1890 kammerherre. Han blev 1. juni 1906 hofmarskal og chef for Hofmarskallatet og fik 29. oktober 1908 afsked.

9. juli 1890 blev Moltke Ridder af Dannebrogordenen, 26. maj 1892 Kommandør af 2. grad, 28. juli 1894 Kommandør af 1. grad, 8. april 1903 Dannebrogsmand og 3. juni 1933 Storkors af Dannebrog. Han bar derudover en lang række udenlandske ordener.

Han var 1911-34 bestyrelsesmedlem i Dansk Missionsselskab og 1911-31 næstformand; 1913-34 medlem af bestyrelsen for Det Danske Bibelselskab, 1918-27 formand; medlem af bestyrelsen for Dansk Bibelskole til 1941 og virksom i den kristne studenterbevægelse. Han var også legatstifter, bl.a. til oprettelse af et kollegium: Grev Joachim Moltkes Hjem for Studenter.

Joachim Moltke var ugift.

Kilder 
Danske Jurister 1736-1936.

Personer i Kraks Blå Bog (afdøde)
Jurister fra Danmark
Officerer fra Danmark
Joachim
Hofmarskaller fra Danmark
Hofchefer fra Danmark
Storkors af Dannebrog
Grever fra Danmark
Legatstiftere fra Danmark
Filantroper fra Danmark
Diplomater fra Danmark
Kammerherrer fra Danmark
Herlovianere
Joachim Moltke

Joachim Moltke er navnet på flere personer:

 Joachim Moltke (boghandler) (død 1664) – dansk boghandler
 Joachim Godske Moltke (1746-1818) – dansk lensgreve og gehejmestatsminister
 Joachim Moltke (godsejer) (1769-1820) – dansk greve, godsejer, kammerherre og officer
 Otto Joachim Moltke (1770-1853) – dansk greve og gehejmestatsminister
 Joachim Moltke (hofmarskal) (1857-1943) – dansk greve, kammerherre og hofmarskal (Joachim Ludvig Moltke)
 Joachim Godske Norman Moltke – dansk greve og godsejer af Jomfruens Egede
US Open 2012

US Open 2012 var en tennisturnering, der spilledes udendørs på hardcourt-underlag i perioden 27. august – 9. september 2011. Turneringen var den 132. udgave af US Open og den fjerde og sidste grand slam-turnering i 2012. Den blev spillet på Billie Jean King National Tennis Center i Queens, New York City, USA.

Resultater

Turneringen dag-efter-dag

1. dag (27. august) 
 Seedede ude:
 Herresingle:  Florian Mayer [22]
 Damesingle:  Sabine Lisicki [16],  Julia Görges [18],  Anabel Medina Garrigues [27]

</center>

3. dag (29. august) 
 Seedede ude:
 Herresingle:  Tommy Haas [21],  Andreas Seppi [26],  Mikhail Youzhny [28],  Viktor Troicki [29]
 Damesingle:  Anastasia Pavlyuchenkova [17],  Kim Clijsters [23],  Yanina Wickmayer [25]
 Herredouble:  Mahesh Bhupathi /  Rohan Bopanna [8] 

</center>

4. dag (30. august) 
 Seedede ude:
 Herresingle:  Jo-Wilfried Tsonga [5],  Marcel Granollers [24]
 Damedouble:  Katarina Srebotnik /  Zheng Jie [7]
 Mixed Doubles:  Katarina Srebotnik /  Nenad Zimonjić [5]

</center>

5. dag (31. august) 
 Seedede ude:
 Damesingle:  Li Na [9],  Lucie Šafářová [15],  Zheng Jie [28],  Varvara Lepchenko [31]
 Herredouble:  Jonathan Marray /  Frederik Nielsen [11]
 Damedouble:  Iveta Benešová /  Barbora Záhlavová-Strýcová [10],  Anastasia Rodionova /  Galina Voskobojeva [12],  Klaudia Jans-Ignacik /  Kristina Mladenovic [15]
 Mixed Doubles:  Lisa Raymond /  Mike Bryan [2]

</center>

Finalerne

Herresingle 

 Andy Murray –  Novak Djokovic 7–6(12–10), 7–5, 2–6, 3–6, 6–2.

Damesingle 

 Serena Williams –  Victoria Azarenka, 6–2, 2–6, 7–5

Herredouble 

 Bob Bryan /  Mike Bryan –  Leander Paes /  Radek Štěpánek, 6–3, 6–4

Damedouble 

 Sara Errani /  Roberta Vinci –  Andrea Hlaváčková /  Lucie Hradecká, 6–4, 6–2

Mixed double

Referencer
Ludvig Jørgen Frederik Moltke

Ludvig Jørgen Frederik Moltke (8. august 1819 i København – 8. april 1878 i Fredericia) var en dansk embedsmand.

Biografi 
Han var søn af kammerjunker hos dronningen, senere hofchef hos samme, kammerherre Georg baron Moltke-Rosenkrantz og Kirstine Gleerup, blev 1837 student fra Sorø Akademi, 1843 cand. jur., 1845 volontør i Danske Kancelli, 1848 i Ministeriet for Kirke- og Undervisningsvæsenets 2. departement, 1849 auditør i Arméen, 1850 ved 2. Jægerkorps, 1851 ved 3. Dragonregiment, 1854 auditør og sekretær ved Københavns Borgervæbning samt auditør og regnskabsfører ved Kongens Livjægerkorps og fik samme år afsked som auditør i Arméen. 1855 blev Moltke overauditør, 1860 tillige konstitueret regimentskvartermester ved Københavns Væbning. 10. september 1870 fik han afsked fra sine poster og blev i stedet byfoged, by- og rådstueskriver i Holbæk og den 30. samme måned tillige borgmester i samme by. 7. april 1874 blev Moltke herredsfoged og skriver i Holmans og Elbo Herreder samt en del af Brusk Herred og forlod derfor den 21. samme måned embedet som borgmester i Holbæk.

Moltke blev 1. september 1866 Ridder af Dannebrog og 30. juni 1870 Dannebrogsmand.

Marts 1848 var han medhjælper hos sekretæren for Østifternes Stænderforsamling, 7. juni samme år hos sekretæren for Nørrejyllands Stænderforsamling.

Kilder 
Danske Jurister 1736-1936.

Borgmestre i Holbæk
Ikke-folkevalgte borgmestre fra Danmark (før 1919)
Ludvig Jørgen Frederik
Personer fra København
Riddere af Dannebrog
Danskere i 1800-tallet
Auditører fra Danmark
Byfogeder fra Danmark
Herredsfogeder fra Danmark
The Offspring (album)

The Offspring er debutalbummet fra det amerikanske punk-rock band The Offspring, udgivet den 15. juni 1989 af Nemesis Records. Efter seks år ophørte printet og albummet blev genudgivet af Nitro Records og Epitaph Records i 1995, dog med et andet album cover. Begge genudgivelser på de to etiketter er næsten identiske.

Historie 
Efter optagelser af et demobånd i 1988, begyndte The Offspring forberedelserne til deres første fulde-længde album. De indspillede det i marts 1989 i South Coast Recording i Santa Ana, Californien, hvor Thom Wilson var deres producer. Under indspilningen — genindspillede de deres to tidligere sange "I'll Be Waiting" og "Blackball", der oprindeligt blev udgivet på deres EP vinyl i 1986.

Albummet blev udgivet den 15. juni 1989 i et begrænset antal af Nemesis Records, og blev kun udgivet i 12 tommer vinyl og kassettebånd. Efter to og et halvt år havde albummet solgt 5.000 eksemplarer. Nogle af eksemplarerene har også et logo af Cargo Records ved siden af Nemesis' logo på bagsiden. For at støtte deres album, indledte The Offspring en seks-ugers landsdækkende turné. Efter den moderate succes for The Offspring, underskrev de kontrakt Epitaph Records i 1991.

For at opfylde deres kontraktlige forpligtelser med Epitaph Records, blev albummet genudgivet på CD (og igen på vinyl og kassette) i 1995 efter The Offspring opnåede stor berømmelse og succes med deres daværende aktuelle album Smash. I 2001 blev albummet genudgivet på Nitro Records, dog ikke udstyret med det afsluttende nummer "Kill the President".

Trackliste 
Alle sange skrevet og komponeret af Dexter Holland.

Noter

Eksterne henvisnigner 
 

Album fra 1989
Punkalbum
Offspring-album
Vilhelm Gebhard Moltke

Vilhelm Gebhard Moltke (4. december 1872 i Sæby – 30. november 1948 i Ordrup) var en dansk statsadvokat, far til Adam Moltke.

Han var søn af Adam Frederik Moltke, blev 1892 student fra Herlufsholm, 1899 cand. jur. og samme år overtallig betjent i Københavns Ordenspoliti, blev 1900 fast ansat, 1902 inspektionsbetjent og samme år overbetjent ved 2. afdeling (Opdagelsespolitiet). Moltke kom i 1903 til Aalborg Stiftamt som fuldmægtig, blev 1908 auditør i Hærens og Flådens fælles auditørkorps, 1916 assessor i Københavns Kriminal- og Politiret og 1919 statsadvokat ved Østre Landsretskreds. 1942 tog han afsked.

V.G. Moltke blev 12. maj 1926 Ridder af Dannebrogordenen, 23. april 1934 Dannebrogsmand og blev 30. december 1942 Kommandør af 2. grad.

Derudover blev Moltke 1901 sekondløjtnant af fodfolket, var 1903-08 medlem af Kommissionen til Fastsættelse af Vedligeholdelsessummer for Kirker i Aalborg Stift ved Tiendernes Afløsning og Revisor ved Aalborg Stiftsøvrighed, 1905-08 tillige amtsrådssekretær og amtsfondsbogholder, 1911-16 medlem af Fællesbestyrelsen for den af Hærens faste Embedsmænd oprettede Understøttelsesforening, 1913-17 lærer i retslære ved Kadetskolen, Søværnets Officersskole og Hærens Officersskoles ældste klasse samt 1917-22 formand for Københavns 5. Værgerådskreds.

Moltke blev gift 18. oktober 1902 i Rungsted med Ebba Augusta Tønder (27. maj 1879 i Næstved – 1970), datter af ritmester, senere oberst og kammerherre Ebbe Holger Valdemar Tønder og Marie Johanne Toft.

Kilder 
 Danske Jurister 1736-1936.

Dommere i Kriminal- og Politiretten
Personer i Kraks Blå Bog (afdøde)
Vilhelm Gebhard
Personer fra Sæby
Kommandører af Dannebrog
Danskere i 1800-tallet
Danskere i 1900-tallet
Auditører fra Danmark
Politifolk fra Danmark
Officerer fra Danmark
Herlovianere
Ernst Moltke

Ernst Moltke er navnet på flere personer:

 Ernst Moltke (godsejer) (1822-1896) – til Nørager, dansk greve og kammerherre (Adam Georg Ernst Heinrich Moltke)
 Ernst Moltke (embedsmand) (1885-1986) – dansk greve, jurist og sparekasseinspektør, forstander for Herlufsholm, sønnesøn af den ovennævnte
Ernst Moltke (embedsmand)

Ernst greve Moltke (16. oktober 1885 på Conradineslyst – 9. september 1986) var en dansk embedsmand, bror til Else og Otto Moltke.

Han var søn af ejer af Nørager og Conradineslyst, hofjægermester Otto greve Moltke og Ingeborg Valentiner, blev 1903 student fra Herlufsholm, 1909 cand. jur. og 1910 sagførerfuldmægtig i København. Han var 1910-13 fuldmægtig ved Sjællands Stiftamt, blev 1912 assistent i Handelsministeriet, 1919 sekretær, 1921 fuldmægtig, 1929 kontorchef, 1934 sparekasseinspektør og fik afsked 1955. Moltke blev 21. maj 1928 Ridder af Dannebrogordenen, 18. april 1936 Dannebrogsmand, 22. maj 1948 Kommandør af 2. grad og blev senere Kommandør af 1. grad. Han bar også en række udenlandske ordener. 1. februar 1936 blev Ernst Moltke forstander for Herlufsholm, hvilket han var til 1960.

1923-26 og 1929-34 var Moltke medlem af Handelsskolerådet; 1925-34 sekretær i Overbevillingsnævnet; 1927-32 formand for Udvalget angaaende Laan til Sejlskibe; 1928-30 meddommer ved Navigationseksamensvæsenet; 1928-29 kst. direktør for handelsskoleundervisningen; 1929-34 medlem af Revisoreksamenskommissionen, 1930-34 af bestyrelsen for De statsunderstøttede Handelsskolers Pensionskasse; 1932-34 formand for Mæglerkommissionen; 1924-58 formand for bestyrelsen for Den danske Diakonissestiftelse, i samme periode for Børnehjemmet Louisestiftelsen ved Sorø, 1950-56 for Rekonvalescenthjemmet Vedbygaard og 1918-55 for Ungdomshjemmet Lindevangshjemmet; 1916-56 medlem af repræsentantskabet for Det københavnske Kirkefond, 1928-61 af bestyrelsen for E. Bay & Th. Moltkes Skoler. 1956 blev han formand i udvalget for Greve Joachim Moltkes Hjem for Studenter.

Moltke ægtede 20. marts 1915 i Solbjerg Kirke Ingeborg baronesse Gyldenkrone (2. juli 1879 i Østbirk – 30. april 1916 i København), datter af ritmester Oscar Emil baron Gyldenkrone og Marie Christine Josephine Josephine Mørck.

Ernst Moltke udgav Sparekasseloven af 1937 med Bemærkninger (s.m. Erik Tuxen) og Joachim Moltke, en Kristi Stridsmand. 

Han er begravet på Reerslev Kirkegård.

Kilder 
 Kraks Blå Bog 1974 
Danske Jurister 1736-1936.

Eksterne henvisninger 
 

Personer i Kraks Blå Bog (afdøde)
Ernst 02
Kommandører af 1. grad af Dannebrog
Kontorchefer fra Danmark
Grever fra Danmark
Danskere i 1900-tallet
Jurister fra Danmark
Biografiforfattere fra Danmark
Hundredårige
Dansksprogede forfattere fra Danmark
Ernst Moltke (godsejer)

Adam Georg Ernst Heinrich greve Moltke (2. januar 1822 i London – 26. marts 1896 på Nørager) var en dansk godsejer og diplomat.

Karriere 
Han var søn af greve, gehejmeråd Carl Emil Moltke, var 1848 dansk attaché i Stockholm, 1848-50 attaché i Paris og 1850-55 legationssekretær i Sankt Petersborg. Han blev 1856 kammerherre og arvede 1858 Nørager, Ågård (solgt 1865), Helsingegård og Søgård. Smidstrupgård ejede han 1856-58 og købte 1876 Conradineslyst.

Ernst Moltke blev dekoreret med Sankt Annas Orden af 2. klasse (1852), blev Ridder af Dannebrogordenen 6. oktober 1853, Dannebrogsmand 8. april 1882, Kommandør af 2. grad 8. april 1888 og af 1. grad 27. april 1893.

Moltke oprettede 8. maj 1874 Besidderen af Nørager Ernst Greve af Moltke og Hustrus Pengefideikommis, indrettede 1866 et gravsted med åbent kapel for slægten på Reerslev Kirkegård, var o. 1885 formand for bestyrelsen for Den danske Diakonissestiftelse.

Ernst Moltke er formentlig portrætteret af J.V. Gertner, for i 1863 fik Gertner skøde på en grund udstykket fra Smidstrupgård – muligvis som betaling for et portræt.

Familie 
Moltke blev gift 24. januar 1856 i Boeslunde Kirke med sin slægtning Bertha Marie Louise komtesse Moltke (af Espe) (27. oktober 1832 på Grønholt – 26. maj 1908 på Villa Bertha ved Kvistgård), datter af Adam Gottlob greve Moltke og Rosalia Hennings. Børn:
 Otto Joachim Adam greve Moltke til Nørager (1860-1937)
 Viggo Vilhelm greve Moltke (1862-1943)
 Rose Thekla Julie komtesse Moltke (14. november 1864 på Nørager – 11. september 1954 på Frederiksberg), indskrevet i Vallø Stift, gift 1910 med Ove greve Danneskiold-Samsøe (1867-1947)
 Aage greve Moltke (1868-1942)

Kilder 
 Danmarks Adels Aarbog 1991-93.

Diplomater fra Danmark
Ernst 01
Kommandører af 1. grad af Dannebrog
Godsejere fra Danmark
Grever fra Danmark
Kammerherrer fra Danmark
Danskere i 1800-tallet
Personer fra London
Otto Moltke til Nørager

Otto Joachim Adam greve Moltke (17. april 1860 på Nørager – 8. januar 1937 sammesteds) var en dansk godsejer, bror til Viggo og Aage Moltke og far til Else, Ernst og Otto Moltke (læge).

Han var søn af Ernst greve Moltke og hustru, blev 1877 student fra Roskilde Katedralskole, var 1877-78 landvæsenselev på Hofmansgave og 1878-79 på Gjeddesdal og læste 1879-80 på Den kgl. Veterinær- og Landbohøjskole. 1881 blev Moltke menig ved Den Kongelige Livgarde og 1883 sekondløjtnant. Han var 1883-1908 forpagter af Conradineslyst og 1890-1908 af Nørager, som han derefter overtog. 1896 blev han besidder af det Moltke-Nøragerske Pengefideikommis.

Otto Moltke var 1892-1901 medlem af Sæby-Hallenslev Sogneråd, formand for Den conservative Klub for Holbæks 3. Kreds, stillede 1894 op til Folketinget, men blev ikke valgt. Han var i 1890'erne formand for Den samvirkende Kvægavlsforening i Holbæk Amt, formand for Holbæk Amts Økonomiske Selskabs Dyrskueudvalg, 1897-1927 landvæsenskommissær, blev 1899 hofjægermester og 29. september 1927 Ridder af Dannebrog.

11. maj 1883 ægtede han i Greve Kirke Ingeborg Valentiner (26. april 1862 – 25. maj 1947 i København), datter af etatsråd H.N. Valentiner til Gjeddesdal.

Kilder 
 Danmarks Adels Aarbog 1991-93.

Officerer fra Danmark
Otto 02
Riddere af Dannebrog
Godsejere fra Danmark
Grever fra Danmark
Hofjægermestre fra Danmark
Danskere i 1800-tallet
Danskere i 1900-tallet
Tidligere folketingskandidater
Kommunalpolitikere fra Danmark
Otto Moltke (læge)

Otto greve Moltke (2. juli 1895 på Nørager – 1. juli 1961 i Hellerup) var en dansk læge, bror til Else og Ernst Moltke og far til Erik Moltke.

Han var søn af Otto greve Moltke og hustru, blev student fra Herlufsholm 1913 og cand.med. 1921. Han var reservelæge i Søværnet 1921-22 og ved Fakse Amtssygehus 1922-23, assistent ved Statens Serum Institut 1924-27, reservelæge ved Blegdamshospitalet 1928-30 og ved Bispebjerg Hospitals medicinske afdeling B 1930-36. Moltke blev dr.med. på afhandlingen Contributions to the characterization and systematic classification of bac. proteus vulgaris 1928, var på studierejse til Berlin 1930 og til Stockholm og London 1932 og fik specialistanerkendelse i intern medicin samme år. Han var overlæge ved Sankt Elisabeths Hospitals medicinske afdeling fra 1936.

Otto Moltke var formand for Dansk Selskab for intern Medicin 1945-46, vicepræsident for Medicinsk Selskab i København 1951, præsident for samme 1952-53 samt medredaktør af Bibliotek for Læger 1932-55. Han skrev Klinisk Bakteriologi (1937) samt tidsskrift- og håndbogsartikler.

31. marts 1922 ægtede han Rose baronesse Bille-Brahe (4. august 1897 i København – 28. januar 1974 i Hørsholm), datter af Adam Vilhelm baron Bille-Brahe (1855-1942) og Maria Elisabeth Malvina Wilhelmine Anastacia født komtesse Moltke (1864-1940).

Han er begravet på Vestre Kirkegård.

Kilder 
 Kraks Blå Bog 1957
 Danmarks Adels Aarbog 1991-93.

Eksterne henvisninger 
 

Læger fra Danmark
Otto 04
Grever fra Danmark
Danskere i 1900-tallet
Personer i Kraks Blå Bog (afdøde)
Redaktører fra Danmark
Faglitterære forfattere fra Danmark
Dansksprogede forfattere fra Danmark
Herlovianere
Haste

Haste kan ud over betydningen af verbet haste (at skynde sig, eller at noget er presserende) have flere betydninger:
 Carl Cohn Haste (1874 – 1939) – dansk pianist, organist og musiklærer
 Peder Horrebow Haste (1765 – 1831) – dansk digter
 Haste (Schaumburg) - en kommune i Landkreis Schaumburg i Niedersachsen, Tyskland